als_Latn dik_Latn sag_Latn
Asport – Alki Larnaka nuk dorëzohet për Gilman Likën.
Ata e duan me çdo kusht mesfushorin në ekip, ndaj e kanë dyfishuar ofertën e tyre. Në fillim i kishin ofruar 7 mijë euro në muaj, pra për një vit 84 mijë euro. Shifër, që lojtari e refuzoi menjëherë, duke e përjashtuar këtë skuadër si opsion. Mirëpo së fundmi ata po insistojnë duke ia shtuar ofertën nga 7 në 15 mijë euro në muaj, në total 180 mijë euro në vit raporton Panorama.
Vetë presidenti i këtij klubi është fiksuar pas futbollistit shkodran të Tiranës. Ai e ka ndjekur Likën në dy ndeshje dhe e do me patjetër tek Alki Larnaka. Në kontaktin e fundit që ka pasur me menaxherin e 25-vjeçarit vetë kreu i klubit qipriot, veç dyfishimit të ofertës, i ka kërkuar që lojtari të udhëtojë drejt Qipros për një javë. Kjo, jo për të firmosur, por thjesht për të parë ambientin, kushtet, dhe nëse Likës i pëlqen, atëherë po mund të nënshkruajë. Sigurisht që i ka bërë me dije se udhëtimi do të mbulohet totalisht prej tij.
You must be logged in to post a comment Login
als_Latn als_Latn als_Latn eng_Latn